CELEX: 32019R1353
Language: mt
Date: 2019-08-20 00:00:00
Title: Regolament ta' Implimentazzjoni tal-Kummissjoni (UE) 2019/1353 tal-20 ta' Awwissu 2019 li jemenda għat-304 darba r-Regolament tal-Kunsill (KE) Nru 881/2002 li jimponi ċerti miżuri speċifiċi restrittivi diretti kontra ċerti persuni u entitajiet assoċjati mal-ISIL (Da'esh) u mal-organizzazzjoni Al-Qaida

20.8.2019   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 217/1
               
            
         REGOLAMENT TA' IMPLIMENTAZZJONI TAL-KUMMISSJONI (UE) 2019/1353
         tal-20 ta' Awwissu 2019
         li jemenda għat-304 darba r-Regolament tal-Kunsill (KE) Nru 881/2002 li jimponi ċerti miżuri speċifiċi restrittivi diretti kontra ċerti persuni u entitajiet assoċjati mal-ISIL (Da'esh) u mal-organizzazzjoni Al-Qaida
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament tal-Kunsill (KE) Nru 881/2002 tas-27 ta' Mejju 2002 li jimponi ċerti miżuri speċifiċi restrittivi diretti kontra ċerti persuni u entitajiet assoċjati mal-ISIL (Da'esh) u mal-organizzazzjoni Al-Qaida (1), u b'mod partikolari l-Artikolu 7(1)(a) u l-Artikolu 7a(1) tiegħu,
         Billi:
         
                     (1)
                  
                  
                     L-Anness I tar-Regolament (KE) Nru 881/2002 jelenka l-persuni, il-gruppi u l-entitajiet koperti mill-iffriżar tal-fondi u tar-riżorsi ekonomiċi skont dak ir-Regolament.
                  
               
                     (2)
                  
                  
                     Fl-14 ta' Awwissu 2019, il-Kumitat tas-Sanzjonijiet tal-Kunsill tas-Sigurtà tan-Nazzjonijiet Uniti ddeċieda li jżid żewġ entrati fil-lista ta' persuni, gruppi u entitajiet li għalihom jenħtieġ li japplika l-iffriżar ta' fondi u ta' riżorsi ekonomiċi. Għalhekk jenħtieġ li l-Anness I tar-Regolament (KE) Nru 881/2002 jiġi emendat skont dan.
                  
               
                     (3)
                  
                  
                     Sabiex jiġi żgurat li l-miżuri previsti f'dan ir-Regolament ikunu effettivi, jenħtieġ li dan jidħol fis-seħħ immedjatament,
                  
               ADOTTAT DAN IR-REGOLAMENT:
         
            Artikolu 1
            L-Anness I tar-Regolament (KE) Nru 881/2002 huwa emendat skont l-Anness ta' dan ir-Regolament.
         
         
            Artikolu 2
            Dan ir-Regolament għandu jidħol fis-seħħ fil-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, l-20 ta' Awwissu 2019.
            
               
                  Għall-Kummissjoni,
               
               
                  F'isem il-President,
               
               
                  Il-Kap tas-Servizz għall-Istrumenti tal-Politika Barranija
               
            
         
         
            (1)  ĠU L 139, 29.5.2002, p. 9.
      
      
         
            ANNESS
            Fl-Anness I tar-Regolament (KE) Nru 881/2002, jiddaħħlu l-entrati li ġejjin taħt l-intestatura “Persuni fiżiċi”:
            
                        1.
                     
                     
                        
                           “ALI MAYCHOU () (Psewdonimi affidabbli: a) Abderahmane al Maghrebi b) Abderrahmane le Marocain; Psewdonimu inqas affidabbli: Abou Abderahmane Sanhaji). Data tat-twelid: 25.5.1983. Post tat-twelid: Taza, il-Marokk. Indirizz: il-Mali. Nazzjonalità: Marokkina. Nru tal-passaport: Passaport Marokkin V06359364. Numru ta' identifikazzjoni nazzjonali: karta tal-identità Marokkina AB704306. Id-data tad-deżinjazzjoni msemmija fl-Artikolu 7d(2)(i): 14.8.2019.”
                        
                     
                  
                        2.
                     
                     
                        
                           “BAH AG MOUSSA (Psewdonimi affidabbli: a) Ag Mossa b) Ammi Salim). Nazzjonalità: Maljana. Id-data tad-deżinjazzjoni msemmija fl-Artikolu 7d(2)(i): 14.8.2019.”